**Informatívna správa**

**k Štúdii pešieho pohybu na území Mestskej časti Košice – Sídlisko KVP**

Štúdia pešieho pohybu na území Mestskej časti Košice – Sídlisko KVP je dokument reagujúci na dlhodobo neriešené problémy mestskej časti, ktorého cieľom je priamy dopad na kvalitu pešej infraštruktúry a verejných priestranstiev. Tento dokument je potrebné vnímať ako základný koncepčný podklad, ktorý poukazuje, na akom základe je potrebné tvoriť pešie trasy.

Štúdia je iniciačným dokumentom, ktorý je možné vnímať v dvoch rovinách:

* ako podklad pre stratégie, plánovanie a participáciu,
* ako informatívny a vzdelávací podklad, ktorý ukazuje komplexnosť témy (fyzická zložka, dejová zložka pešieho pohybu a iné súvisiace roviny).

Obstaraním štúdie sme pre mestskú časť získali koncepčný materiál vytvárajúci predpoklad pre spracovanie dokumentácií pre realizáciu konkrétnych projektov v danom území. Štúdia môže súžiť ako pomôcka pri definovaní požiadaviek na nové riešenia či koordináciu zámerov v území   
z hľadiska napĺňania vízie mestskej časti.

Jadrom dokumentu je zadefinovaný systém pešieho pohybu a následné príklady možného riešenia vybraných detailov, ktoré dopĺňa súbor príkladov, ktoré tieto princípy aplikovali.

Štúdia pozostáva zo štyroch častí:

1. Úvod – definuje charakter dokumentu a akým spôsobom ho používať.
2. Teoretické a analytické východiská pre návrh peších trás – venuje sa popisu činiteľov ovplyvňujúcich kvalitu pešieho pohybu. Spre­vádzané sú fotodokumentáciou príkladov z te­rénneho prieskumu a mapovými podkladmi z analýz. Na konci každej sekcie sú definované špecifické ciele, na ktoré je možné sa v ďalších krokoch zamerať.
3. Koncepcia peších trás – definuje systém peších trás. Doplnená je o riešenie vybraných detailov, ktoré slúžia pre zobrazenie aplikácie východísk z teoretickej časti.   
   *Ide o informatív­ne skice, ktoré nie sú záväzným ani technickým riešením,* môžu však slúžiť ako podklad k ďalšej diskusii či participácii. Pre názornejšiu predstavu   
   a zrozumiteľnosť sú doplnené o ilustratívne vi­zualizácie a príklady so sprievodným komentá­rom.
4. Záver – systematické zhrnutie a podčiark­nutie nosných myšlienok pre dosiahnutie postup­ných transformačných účinkov pre lepší a bez­pečný peší pohyb v štruktúre sídliska KVP.

Riešeným územím sú všetky štyri obvody Mestskej časti Košice – Sídlisko KVP. Predmetné dielo sa venuje lokalitám ako:

* Námestie s fontánou (Zombova ulica)
* Námestie Moskovská trieda
* Lokálne centrum (Dénešova ulica)
* Lineárny park (Ulica Jána Pavla II.)
* Mestská trieda zóna – Miestny úrad, Kostol Božieho milosrdenstva
* Mestská trieda zóna – Poliklinika KVP
* Lokálne centrum Wuppertálska

Hlavným cieľom štúdie je určiť priority mestskej časti pri rozvoji pešej dopravy v rámci dopravného systému mesta, definovať podmienky a vhodné opatrenie k zvýšeniu pohodlia, bezpečnosti chodcov a základné požiadavky na infraštruktúru pre chodcov. Dôležitým aspektom je zabezpečenie rovnakého zaobchádzania a zadefinovanie pozitívnych opatrení na prekonávanie a kompenzáciu dôsledkov zrakového postihnutia a obmedzeného pohybu určitej skupiny obyvateľov.

Spracovaná štúdia slúži ako predpoklad pre projektovú prípravu programu revitalizácie verejných priestranstiev, a následnú realizáciu konkrétnych projektov. Po odstránení bariér a dobudovaní chodníkov v rámci verejných priestranstiev môžu v mestskej časti ožiť funkčné pešie tras tak, aby sa opäť rozvinul vnútro blokový bežný život, a aby obyvatelia mohli využívať funkcie i služby v mestskej časti pohodne a bezpečne chôdzou.

Spracovala:

PhDr. Mária Imrovič, PhD.

vedúca oddelenia. stratégie a rozvoja