Dôvodová správa

V predkladanom návrhu Všeobecne záväzného nariadenia č. 16/2020 o podmienkach poskytovania dotácií z rozpočtu mestskej časti právnickým osobám a fyzickým osobám – podnikateľom sú oproti pôvodnému platnému nariadeniu zapracované zmeny:

1. precizovanie úpravy poskytovania dotácií v kompetencii starostu mestskej časti v § 5 návrhu VZN,
2. precizovanie úpravy podmienok pre poskytnutie dotácií v § 7 návrhu VZN,
3. úprava elektronizácie podávania žiadostí o dotáciu ako aj zúčtovania poskytnutých dotácií –

§ 8 a § 10 návrhu VZN,

1. úprava termínov pre použitie dotácie, termínov na predloženie zúčtovania dotácie, vrátenie nepoužitej dotácie a vrátenie dotácie použitej v rozpore s VZN a zmluvou o poskytnutí dotácie - § 9 a § 10 návrhu VZN,
2. zakotvenie povinnosti prijímateľa dotácie informovať o skutočnosti, že jeho aktivity/činnosti sú realizované s finančnou podporou Mestskej časti Košice – Sídlisko KVP; konkrétny spôsob bude dohodnutý priamo v zmluve o poskytnutí dotácie v závislosti od podporenej aktivity/činnosti,
3. zapracovanie povinnosti postupovať podľa § 9 a § 10 návrhu VZN v prípade občianskeho projektu predloženého v rámci participatívneho rozpočtu právnickou osobou alebo fyzickou osobou - podnikateľom - § 12 návrhu VZN.

V zmysle § 6 ods. 3 zákona SNR č. 369/1990 Zb. o obecnom zriadení v znení neskorších predpisov je návrh všeobecne záväzného nariadenia zverejnený vyvesením na úradnej tabuli a webovej stránke mestskej časti v lehote najmenej 15 dní pred rokovaním miestneho zastupiteľstva.

Na prijatie nariadenia je potrebný súhlas 3/5 väčšiny prítomných poslancov (§ 12 ods. 7 zákona SNR č. 369/1990 Zb. o obecnom zriadení v znení neskorších predpisov).

Prijatím tohto nariadenia sa ruší VZN č. 16/2013 o podmienkach poskytovania dotácií právnickým osobám a fyzickým osobám – podnikateľom v znení neskorších zmien.

Spracovala : JUDr. Lenka Čechová Pisarčíková

právne oddelenie